Zvaniec

Zvaniec (transkribeerituna Zvanets) on küla Valgevenes Homieli oblasti Rahačoŭ rajoonis, Zvanieci külanõukogu halduskeskus. Asula asub oblasti keskusest Homielist 97 ja rajooni keskusest Rahačoŭist 40 kilomeetri kaugusel.

Zvaniecis on põhikool, postkontor, kultuurimaja ja raamatukogu.

Küla juures paikneb Rahačoŭ rajooni kõrgeim punkt (173 m).

Elanikkond

<tr valign=top><td>
 542 (1886)
 1100 (1909)
 993 (1959)
<td>
 759 (1997) Беларуская энцыклапедыя: Рэдкал.: Г. П. Пашкоў і інш.. — Мн.: БелЭн, 1998. — kd. 7: Застаўка — Кантата.
 638 (2004)
 501 (2010)

 Ajalugu 

Zvanieci kohal puutusid vanasti kokku Tšernigovi, Turovi, Polotski ja Smolenski vürstiriikide piirid. Sinna püstitati suur kell, mille juures vürstiriikide esindajad XI-XII sajandil kohtusid ja omavahelisi piiritülisid lahendasid. Selle kella järgi on asula ka nime saanud. Küla enda kohta on esimesed kirjalikud teated XVI sajandist.

Aastal 1772 läks Zvaniec esimesel Poola jagamisel Vene impeeriumi koosseisu. Küla hakkas kuuluma Mogiljovi kubermangu ja Rogatšjovi maakonda. Aastal 1824 leidsid seal aset talurahvarahutused. Aastal 1850 hakkas küla läbima Peterburist Kiievisse viiv maantee. Aastal 1880 rajati sinna magasiait. Aastaks 1896 oli seal tegutsema hakanud kihelkonnakool.

Aastal 1924 sai külast Zvanieci külanõukogu halduskeskus. Aastal 1929 moodustati seal kolhoos. Aastal 1942 põletasid Saksa väed osa külast maha, novembris 1943 põletasid karistussalklased maha veel 44 maja ja tapsid 12 Zvanieci elanikku. Küla vabastati 24. novembril 1943.

Aastal 1958 oli Zvaniec kohaliku sovhoosi keskasulaks. Aastal 1968 püstitati küla keskele skulptuurikompleks, mälestamaks Teise maailmasõja lahingutes ja partisanivõitluses hukkunud küla elanikke, keda oli 178.Гарады і вёскі Беларусі: Энцыклапедыя. Kd.2, кн.2. Гомельская вобласць/С. В. Марцэлеў; Рэдкалегія: Г. П. Пашкоў (галоўны рэдактар) і інш. — Мн.: БелЭн, 2005. 520с.: іл. ISBN 985-11-0330-6 ISBN 985-11-0302-0

 Viited 


Kategooria:Valgevene asulad
Kategooria:Rahačoŭ rajoon